ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
அஞ்சலக ஆயுள் காப்பீடு/ ஊரக அஞ்சலக ஆயுள் காப்பீடுகளை மக்களிடையே கொண்டு சேர்க்கும் நேரடி முகவர்களை ஈடுபடுத்துவதற்கான நேர்முகத்தேர்வு
அஞ்சலக ஆயுள் காப்பீடு/ ஊரக அஞ்சலக ஆயுள் காப்பீட்டுத் திட்டங்களை மக்களிடையே எடுத்துச் செல்லும் நேரடி முகவர்களைக் குழுவில் சேர்ப்பது/ ஈடுபடுத்துவதற்கான நேர்முகத் தேர்வு நடைபெற உள்ளது. விருப்பமுள்ள, கீழ் குறிப்பிட்டுள்ள நிபந்தனைகளுக்கு உட்படும் ராணிப்பேட்டை மாவட்டத்தைத் சேர்ந்த விண்ணப்பதாரர்கள், 15.7.2021 அன்று காலை 10 மணிக்கு அரக்கோணம் அரசு மருத்துவமனை அருகில் உள்ள தலைமை அஞ்சல் அலுவலகத்திற்கு  நேரடியாக வருமாறு கேட்டுக்கொள்ளப்படுகிறார்கள்.
விண்ணப்பதாரர், 10-ஆம் வகுப்போ, அல்லது மத்திய/ மாநில அரசால் அங்கீகரிக்கப்பட்ட வாரியத்தால் நடத்தப்படும் அதற்கு சமமான தேர்விலோ தேர்ச்சி பெற்றிருக்க வேண்டும். நேர்முக நாளன்று 18 முதல் 60 வயதிலானோர் இந்தப் பணிக்கு விண்ணப்பிக்கலாம்.
வேலை இல்லாதவர்கள்/ சுயமாக பணிபுரியும் கல்வி அறிவுடைய இளைஞர்கள்/ முன்னாள் ஆலோசகர்கள்/ ஏதேனும் காப்பீட்டு நிறுவனத்தின் முன்னாள் முகவர்கள், முன்னாள் படை வீரர்கள், அங்கன்வாடி பணியாளர்கள், மகிளா மண்டல் பணியாளர்கள், ஓய்வு பெற்ற ஆசிரியர்கள், சுய உதவிக் குழுக்களின் பிரதிநிதிகள் அல்லது மேற்குறிப்பிட்ட நிபந்தனைகளுக்கு உட்பட்ட எவரும் விண்ணப்பிக்கலாம்.
ஆயுள் காப்பீட்டுத் திட்டங்களை மக்களிடையே கொண்டு சேர்ப்பது, கணினி சார்ந்த அறிவு/ உள்ளூர் பகுதி பற்றிய அறிவு போன்ற அனுபவங்களுக்கு முன்னுரிமை அளிக்கப்படும்.
தங்களைப் பற்றிய முழு விவரம், வயது/ கல்வித்தகுதி/ ஏதேனும் காப்பீட்டு நிறுவனத்தின் முன் அனுபவ சான்றிதழ் ஆகியவற்றின் அசல் மற்றும் நகலுடன் விண்ணப்பதாரர்கள் நேர்முகத் தேர்விற்கு வர வேண்டும்.
இது, வேலை வாய்ப்பிற்கான தேர்வு அல்ல, அரக்கோணம் பிரிவில் பிஎல்ஐ/ஆர்பிஎல்ஐ ஆகியவற்றின் திட்டங்களை மக்களிடையே கொண்டு சேர்க்கும் முகவர்கள் குழு மட்டுமே என்று அரக்கோணம் அஞ்சல் அலுவலகக் கண்காணிப்பாளர் திரு சிவசங்கர் வெளியிட்டுள்ள செய்திக் குறிப்பில் தெரிவித்துள்ளார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமரின் மத்சய சம்பதா திட்டம், மீன்வளம் மற்றும் மீன்வளர்ப்புக் கட்டமைப்பு நிதியம், பால்வளத் தொழில்முனைவோர் மேம்பாட்டுத் திட்டம் மீன்வளம் மற்றும் பால்வளத்திற்கான பால்வள மேம்பாட்டு தேசியத் திட்டம் போன்றவற்றை மீன்வளம், கால்நடை பராமரிப்பு மற்றும் பால்வள அமைச்சகம் செயல்படுத்தி வருகிறது
பிரதமரின் மத்சய சம்பதா திட்டம், மீன்வளம் மற்றும் மீன்வளர்ப்புக் கட்டமைப்பு நிதியம், பால்வளத் தொழில்முனைவோர் மேம்பாட்டுத் திட்டம் மீன்வளம் மற்றும் பால்வளத்திற்கான பால்வள மேம்பாட்டு தேசியத் திட்டம் போன்றவை அமல்படுத்தப்பட்டு வருவதாக மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதில் அளித்த அவர், பிரதமரின் மத்சய சம்பதா திட்டத்தின் கீழ் அரசு நிதி உதவியில் 60 சதவீதம் பெண்களுக்கும், 40 சதவீதம் ஆண்களுக்கும் வழங்கப்படுவதாகக் கூறினார். மீன்வளத்துறையால், செயல்படுத்தப்படும் திட்டங்கள் தேவையின் அடிப்படையிலானவை என்றும், இதற்கான ஆலோசனைகள் மாநிலங்கள் மற்றும் யூனியன் பிரதேசங்களில் இருந்து பெறப்பட்டு நிதியுதவி அளிக்கப்படுவதாகவும் குறிப்பிட்ட பாலின அடிப்படையில், பட்ஜெட் ஒதுக்கீடு செய்யப்படுவதில்லை என்றும் அமைச்சர் தெரிவித்தார்.
சுற்றுலா அமைச்சகம்
நோய் எதிர்ப்பு சக்தி மற்றும் சுவாச ஆரோக்கியத்திற்கு யோகா எனும் இணைய கருத்தரங்கை சுற்றுலா அமைச்சகம் நடத்தியது
சர்வதேச யோகா தினம் 2021-ஐ கொண்டாடுவதற்காக வாரம் முழுவதற்குமான நிகழ்ச்சிகளை சுற்றுலா அமைச்சகம் மற்றும் அதன் உள்நாட்டு மற்றும் வெளிநாட்டு அலுவலகங்கள் ஏற்பாடு செய்துள்ளன.
இந்த வருடத்திற்கான மையக்கருவாக ஆயுஷ் அமைச்சகத்தால் வழங்கப்பட்டுள்ள 'யோகாவுடன் இருங்கள் வீட்டில் இருங்கள்' என்பதன் அடிப்படையில் இந்த நிகழ்ச்சிகளுக்கு ஏற்பாடு செய்யப்பட்டுள்ளன.
ஈஷா பவுண்டேஷன் உடன் இணைந்து நோய் எதிர்ப்பு சக்தி மற்றும் சுவாச ஆரோக்கியத்திற்கு யோகா எனும் இணைய கருத்தரங்கை சுற்றுலா அமைச்சகம் இன்று  நடத்தியது. மனித விழிப்புணர்வை அதிகமாக்கி தனிமனித மாற்றத்தின் மூலம் சர்வதேச நல்லிணக்கத்தை ஏற்படுத்த தன்னை அர்ப்பணித்துள்ள ஈஷா பவுண்டேஷனின் சத்குரு ஜக்கி வாசுதேவ் அவர்களின
வழிகாட்டுதலுடன் இந்த இணைய கருத்தரங்கு தொடங்கியது. யோகாவின் முக்கியத்துவம், அதன் பலன்கள் மற்றும் சிம்ம கிரியா குறித்து அவர் விரிவாக விளக்கினார்.
சர்வதேச யோகா தினமான 2021 ஜூன் 21 அன்று கலாச்சார அமைச்சகம் மற்றும் சுற்றுலா அமைச்சகம் ஆகியவை இணைந்து நாடெங்கிலும் உள்ள 30 இடங்களில் இருந்து யோகா கொண்டாட்டங்களை நேரலையில் நடத்துகின்றன. கொரோனா விதிமுறைகளை பின்பற்றி இந்த நிகழ்ச்சிகளுக்கு ஏற்பாடு செய்யப்பட்டு வருகின்றன.
மத்திய சுற்றுலா மற்றும் கலாச்சார அமைச்சர்  திரு பிரகலாத் சிங் படேல் மற்றும் குருதேவர் ஸ்ரீ ஸ்ரீ ரவிசங்கர் அவர்களின் முன்னிலையில் 2021 ஜூன் 21 அன்று நண்பகல் 12:00 மணிக்கு 'யோகா: வாழ்வின் முறை' எனும் இணைய கருத்தரங்கை சுற்றுலா அமைச்சகம் நடத்துகிறது.
இணையதளத்தில் கலந்து கொள்ள
https://digitalindia-gov.zoom.us/webinar/register/WN_8bYtqL-fSKWjFdtrcuJCwQ எனும் முகவரியில் பதிவு செய்து கொள்ளுங்கள்.
மேலும் விவரங்களுக்கு இன்கிரடிபிள் இந்தியாவை பின்வரும் பக்கங்களில் பின்தொடருங்கள்:
இன்ஸ்டாகிராம் - https://instagram.com/incredibleindia?igshid=v02srxcbethv
டிவிட்டர் - https://twitter.com/incredibleindia?s=21
முகநூல் - https://www.facebook.com/incredibleindia/
லிங்க்ட் இன் - https://www.linkedin.com/company/incredibleindia
இணையதளம் - https://www.incredibleindia.org/
யூடியூப் - https://www.youtube.com/channel/UCMxJPchGLE_CJ1MJbJy-xDQ
பிரதமர் அலுவலகம்
பிரதமர், ஜார்கண்டுக்கு நாளை வருகை
ஹசாரிபாக், தும்கா மற்றும் பலமு மருத்துவக் கல்லூரிகளை தொடங்கி வைக்கிறார்.
ஹசாரிபாகில், பழங்குடியினத்தவர் கல்வியியல் மையம், ஆச்சார்யா வினோபா பாவே பல்கலைக்கழகம் ஆகியவற்றுக்கு அடிக்கல் நாட்டுகிறார்
பல்வேறு வளர்ச்சித் திட்டங்களைத் தொடங்கி வைக்கிறார்
பிரதமரின் மக்கள் ஆரோக்கியத் திட்டம்- ஆயுஷ்மான் பாரத் பயனாளிகளுடன் கலந்துரையாடுகிறார்.
பிரதமர் திரு நரேந்திர மோடி, ஜார்கண்டில் உள்ள ஹசாரிபாக் மற்றும் ராஞ்சி ஆகிய நகரங்களுக்கு நாளை பிப்ரவரி 17- ம்தேதி வருகை தருகிறார். சுகாதாரம், கல்வி, குடிநீர் விநியோகம், துப்புரவு ஆகியவை தொடர்பான பல்வேறு திட்டங்களை அவர் தொடங்கி வைக்கிறார். ஜார்க்கண்ட் மாநிலத்தில் உள்ள பழங்குடியின மக்களுக்கு பல்வேறு திட்டங்கள், பயனளிக்கும் என்று எதிர்பார்க்கப்படுகிறது
ஹசாரிபாகில், பிரதமர் பின் வரும் திட்டங்களைத் தொடங்கி வைக்கிறார்: பிரதமர் ஹசாரிபாக், தும்கா மற்றும் பலமு ஆகிய நகரங்களில் 3 மருத்துவக் கல்லூரி கட்டிடங்களைத் திறந்து வைக்கிறார். ஹசாரிபாக், தும்கா, பலமு, ஜாம்ஷெட்பூர் ஆகிய நகரங்களில் தலா 500 படுக்கை வசதிகள் கொண்ட மருத்துவ மனைகளுக்கு அவர் அடிக்கல் நாட்டுகிறார்.
பிரதமர், ராம்கார் மற்றும் ஹசாரிபாக் மாவட்டங்களில் ஊரதக குடிநீர் விநியோகத்திற்கான நான்கு திட்டங்களைத் துவக்கி வைக்கிறார். இவ்விரு மாவட்டங்களிலும் அவர் மேலும் 6 ஊரக குடிநீர் விநியோகத் திட்டங்களுக்கும் ஹசாரிபாகில் நகர்ப்புற குடிநீர் விநியோகத் திட்டத்திற்கும் அடிக்கல் நாட்டுகிறார்.
பிரதமர், கங்கையை தூய்மைப்படுத்தும் திட்டத்தின் கீழ் சாஹிப் கஞ்ச் கழிவு நீர் சுத்திகரிப்பு நிலையம் மற்றும் மதுசூதன் மலைத்தொடர் திட்டத்தையும் துவக்கி வைக்கிறார்.
பிரதமர், ராம்காரில் மகளிர் பொறியியல் கல்லூரிக் கட்டடத்தையும் திறந்து வைக்கிறார்.
பிரதமர், குறிப்பாக பழங்குடியின மக்கள் வாழும் பகுதிகளில் குடிநீர் விநியோகத்திட்டங்களுக்கு அடிக்கல் நாட்டுகிறார்.
பிரதமர் ஹசாரிபாகில் பழங்குடியின மக்கள் கல்வியியல் மையம், ஆச்சார்யா வினோபா பாவே பல்கலைக்கழகம் ஆகியவற்றுக்கும் அடிக்கல் நாட்டுகிறார்.
விவசாயிகளுக்கு, ஈநாம் திட்டத்தின் கீழ், கைபேசி வாங்குவதற்கான நேரடி மானிய பரிமாற்றத்தைக் குறிக்கும் வகையில் தேர்வு செய்யப்பட்ட பயனாளிகளுக்கு காசோலைகளை பிரதமர் வழங்குகிறார் .
அரசுப் பள்ளிகளில் பயிலும் மாணவர்களின் ஊட்டச்சத்து அளவை மேம்படுத்தும் வகையில், இலவச பால் வழங்கும் திட்டத்தை குறிக்கும் வகையில், பள்ளி மாணவர்களுக்கு பால் பொட்டலங்களை பிரதமர் வழங்குகிறார்.
பிரதமர் திரு மோடி, பிரதமரின் மக்கள் ஆரோக்கியத் திட்டமான ஆயுஷ்மான் பாரத், பயனாளிகளுடன் ராஞ்சியில் கலந்துரையாடுகிறார்.
----
(Visitor Counter : 92
வணிகம் மற்றும் தொழில்துறை அமைச்சகம்
ஆசிய வளர்ச்சி வங்கியின் 2023 பிராந்திய ஒத்துழைப்பு மற்றும் ஒருங்கிணைப்பு மாநாட்டில் பிரதமரின் விரைவு சக்தி தேசியப் பெருந்திட்டத்தை இந்தியா காட்சிப்படுத்தியது
ஜார்ஜியாவின் டிபிலிசியில் ஆசிய வளர்ச்சி வங்கி ஏற்பாடு செய்த '2023 பிராந்திய ஒத்துழைப்பு மற்றும் ஒருங்கிணைப்பு மாநாடு: பொருளாதார வழித்தட மேம்பாடு மூலம் பிராந்திய ஒத்துழைப்பு மற்றும் ஒருங்கிணைப்பை வலுப்படுத்துதல்' நிகழ்ச்சியில் பிரதமரின் விரைவு சக்தி தேசியப் பெருந்திட்டத்தை இந்தியா காட்சிப்படுத்தியது. 2023 செப்டம்பர் 5 முதல் 7 வரை நடைபெற்ற இந்த மாநாட்டில், பொருளாதார வழித்தட மேம்பாட்டிற்குப் பொறுப்பான ஆசிய வளர்ச்சி வங்கியின் வளரும் உறுப்பு நாடுகளின் மூத்த அதிகாரிகள், வளர்ச்சிப் பங்காளர் முகமைகள், பிராந்திய ஒத்துழைப்பு அமைப்புகளின் பிரதிநிதிகள் உட்பட 30 க்கும் மேற்பட்ட உறுப்பு நாடுகளின் பங்கேற்பு இருந்தது.
வர்த்தகம் மற்றும் தொழில்துறை அமைச்சகத்தின் தொழில் மற்றும் உள்நாட்டு வர்த்தக மேம்பாட்டுத் துறை சிறப்பு செயலாளர்  திருமதி சுமிதா தவ்ரா தலைமையில் இந்திய தூதுக்குழு பங்கேற்றது.
இடஞ்சார்ந்த மாற்றம் / பகுதியை மையமாகக் கொண்ட அணுகுமுறையை பொருளாதார வழித்தட மேம்பாட்டுடன் ஒருங்கிணைப்பதற்கான வழிகளை ஆராய்வதும், பரந்த அணுகுமுறை மூலம் பிராந்திய ஒத்துழைப்பை வலுப்படுத்துவதும் ; முதலீடு செய்யக்கூடிய திட்டங்களில் பொருளாதார வழித்தட மேம்பாட்டுக் கட்டமைப்பு மற்றும் செயல்பாட்டு வழிகாட்டுதல்களைப் பயன்படுத்துவது குறித்த அறிவு பகிர்வு ஆகியவை .மாநாட்டின் நோக்கமாகும்
பிரதமரின் விரைவு சக்தி - பன்முக இணைப்புக்கான தேசியப் பெருந்திட்டம், இந்தியத் தயாரிப்பு முன்முயற்சி, பொருளாதார முனையங்கள் மற்றும் சமூக உள்கட்டமைப்புடன் பன்முக உள்கட்டமைப்பு இணைப்பை ஒருங்கிணைத்து திட்டமிடுவதற்கான ஒரு உருமாற்றம் தரும் 'முழு அரசு' அணுகுமுறை ஆகியவை தளவாட செயல்திறனை மேம்படுத்துகிறது என்று திருமதி தவ்ரா மாநாட்டில் தெரிவித்தார். பிரதமரின் விரைவு சக்திக் கொள்கைகள் பிராந்திய இணைப்பின் ஒரு பகுதியாக சமூக-பொருளாதார பகுதி அடிப்படையிலான வளர்ச்சியைக் கொண்டு வருகின்றன. ஒட்டுமொத்த தளவாடங்கள் மற்றும் உள்கட்டமைப்புச் சூழல் அமைப்பை மாற்றுவதற்கான புவியியல் மற்றும் பிற அதிநவீன தொழில்நுட்பங்களை ஏற்றுக்கொள்வதிலும் புவிசார் மற்றும் பிற அதிநவீன தொழில்நுட்பங்களை ஏற்றுக்கொள்வதிலும் இந்திய அரசின் தலையீடுகள் மற்றும் மிகப்பெரிய உந்துதல் பற்றியும் அவர் குறிப்பிட்டார்.
பிரதமரின் விரைவு சக்தியின் கீழ் முக்கியமான திட்ட இடங்கள் / தொழில்துறை குழுமங்கள் / சுற்றுலா தலங்கள் / சமூகத் துறை சொத்துக்களைச் சுற்றியுள்ள செல்வாக்குப் பகுதிகளை நிறைவு செய்ய இடஞ்சார்ந்த / பகுதி அடிப்படையிலான முழுமையான வளர்ச்சி அணுகுமுறை பின்பற்றப்படுகிறது என்று அவர் கூறினார்.
உள்கட்டமைப்பு திட்டமிடலில் விரைவு சக்தியின் கொள்கைகளை ஏற்றுக்கொள்வதை உறுதி செய்வதற்காக நிறுவப்பட்ட முக்கிய அமைப்பான நெட்வொர்க் திட்டமிடல் குழுவின் 54 கூட்டங்களில் 71.26 பில்லியன் அமெரிக்க டாலர் மதிப்புள்ள 100 திட்டங்கள் மதிப்பீடு செய்யப்பட்டுள்ளன. உள்கட்டமைப்பு மேம்பாடு மற்றும் முதலீடுகளை விரைவாகக் கண்காணித்து உகந்ததாக்குவதற்கும் இது ஒரு பயனுள்ள நடைமுறையாக உள்ளது என்று திருமதி சுமிதா தவ்ரா தெரிவித்தார்.
சிறுபான்மையினர் நலன் அமைச்சகம்
கல்வி உதவித்தொகை திட்டங்கள்: தமிழ்நாட்டிற்கு வழங்கப்பட்டுள்ள நிதி விவரம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சிறுபான்மையினர் நலத்துறை அமைச்சர் திரு. முக்தர் அப்பாஸ் நக்வி கீழ்காணும் தகவல்களை வழங்கினார்.
2014-15 முதல் 2021-22 வரை வெவ்வேறு கல்வி உதவித்தொகை திட்டங்களின் கீழ் வழங்கப்பட்ட மாநில வாரியான நிதி விவரங்கள் இணைப்பில் உள்ளன.
கல்வி உதவித்தொகைகளின் எண்ணிக்கை மற்றும் தொகையை உயர்த்துவது உட்பட அனைத்து அம்சங்களையும் திட்ட மறுசீரமைப்பு செயல்முறையின் போது அமைச்சகம் கவனத்தில் கொள்கிறது.
சிறுபான்மை சமூகங்களின் கல்வி மேம்பாட்டுக்கான பட்ஜெட் ஒதுக்கீடு 2013-14-ல் ரூ 1888.50 கோடி ரூபாயாக இருந்த நிலையில் 2022-23-ல் பட்ஜெட் மதிப்பீடு ரூ 2515.00 கோடி ஆக உயர்த்தப்பட்டுள்ளது.
மக்கள் தொகை கணக்கெடுப்பின்படி மாநிலம்/யூனியன் பிரதேசங்களில் உள்ள சிறுபான்மையினரின் மக்கள்தொகை அடிப்படையில் மாநிலங்கள்/யூனியன் பிரதேசங்களுக்கிடையே உதவித்தொகை விநியோகம் செய்யப்படுகிறது.
நான்கு வெவ்வேறு கல்வி உதவித்தொகை திட்டங்களின் கீழ் நாடு முழுவதும் ரூ 15,785.36 கோடி வழங்கப்பட்டுள்ளது. இதில் தமிழ்நாட்டிற்கு ரூ 909.48 கோடியும், புதுச்சேரிக்கு ரூ 8.33 கோடியும் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1811934
பாதுகாப்பு அமைச்சகம்
ஸ்ரீநகரில் டிஆர்டிஓ உருவாக்கிய 500 படுக்கைகள் கொண்ட கொவிட் மருத்துவமனை
ஸ்ரீநகரின் கொன்மோவில் 500 படுக்கைகள் கொண்ட கொவிட் மருத்துவமனை செயல்பாட்டுக்கு வந்துள்ளது. இந்த மருத்துவமனை பாதுகாப்பு ஆராய்ச்சி மற்றும் மேம்பாட்டு அமைப்பால்  17 நாட்களில் குறுகிய காலத்தில் அமைக்கப்பட்டுள்ளது. இதற்கு பி.எம் கேர்ஸ் நிதியத்தால் நிதியளிக்கப்படுகிறது. இதில் கொவிட் நோயாளிகளின் வசதிக்காக, வென்டிலேட்டர்களுடன் 125 அவசர சிகிச்சை படுக்கைகள் உள்ளன. அவற்றில் 25 குழந்தைகளுக்காக மட்டுமே ஒதுக்கப்பட்டுள்ளன. 62 கேஎல் திரவ மருத்துவ ஆக்ஸிஜன் சேமிப்பு தொட்டிகளில் இருந்து அனைத்து 500 படுக்கைகளுக்கும் தொடர்ச்சியான ஆக்ஸிஜன் கிடைக்கிறது. ஜம்மு-காஷ்மீர் யூனியன் பிரதேசத்தின் நிர்வாகத்தால் இந்த மருத்துவமனை நிர்வகிக்கப்படுகிறது.
நவீன கணினி மென்பொருள் மூலம் சரியான கண்காணிப்பு மற்றும் மருத்துவமனை நிர்வாகத்திற்காக வைஃபை, சி.சி.டி.வி மற்றும் ஹெல்ப்லைன் எண்ணைக் கொண்ட கட்டுப்பாட்டு மையம் நிறுவப்பட்டுள்ளது. குளிர் காலநிலை காரணமாக, மருத்துவர்கள், பாரா மருத்துவ ஊழியர்கள், மருந்தக ஊழியர்கள், பாதுகாப்பு பணியாளர்கள் மற்றும் பராமரிப்பு ஊழியர்கள் உட்பட 150 பேர் தங்குவதற்கு சிறப்பு ஏற்பாடுகள் செய்யப்பட்டுள்ளன.
பெருந்தொற்று காலத்தில் ஜம்மு-காஷ்மீரின் கொவிட் -19 நோயாளிகளுக்கு இந்த மருத்துவமனை மருத்துவ சேவையை வழங்கும்.
(Visitor Counter : 144
பிரதமர் அலுவலகம்
கண் பார்வையற்றோருக்கான 20 ஓவர் கிரிக்கெட் உலகக் கோப்பை போட்டியை வென்ற இந்திய அணிக்கு பிரதமர் பாராட்டு
கண் பார்வையற்றோருக்கான 20 ஓவர் கிரிக்கெட் உலகக் கோப்பை போட்டியை வென்ற இந்திய அணிக்கு பிரதமர் திரு நரேந்திர மோடி பாராட்டு தெரிவித்துள்ளார்.
இந்திய மாற்றுத்திறனாளிகள் கிரிக்கெட் சங்கத்தின் ட்விட்டர் பதிவைப் பகிர்ந்து ட்வீட் செய்துள்ள பிரதமர், “நமது வீரர்களால் இந்தியா பெருமிதம் அடைகிறது. கண் பார்வையற்றோருக்கான 20 ஓவர் கிரிக்கெட் உலகக் கோப்பையை நாம் வென்றிருப்பது மட்டற்ற மகிழ்ச்சி அளிக்கிறது. நம் அணி வீரர்களுக்கு பாராட்டுகள், அவர்களது எதிர்கால முயற்சிகளுக்கு நல்வாழ்த்துகள்”, என்று குறிப்பிட்டுள்ளார்.
பொருளாதார விவகாரங்களுக்கான மத்திய அமைச்சரவைக் குழு
2023 -ம் ஆண்டு பருவத்திற்கான கொப்பரை கொள்முதலுக்கான குறைந்தபட்ச ஆதரவு விலைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், 2023ம் ஆண்டு பருவத்தில் கொப்பரை தேங்காய்க்கான குறைந்தபட்ச ஆதரவு விலைக்கு ஒப்புதல் அளிக்கப்பட்டது.
வேளாண் செலவுகள் மற்றும் விலை நிர்ணய ஆணையத்தின் பரிந்துரைகள் மற்றும் தென்னை அதிகமாக விளையும் மாநிலங்களின் கருத்துகள் ஆகியவற்றின் அடிப்படையில் இந்த ஒப்புதல் அளிக்கப்பட்டுள்ளது.
அரவைக் கொப்பரையின் சராசரி தரத்திற்கான குறைந்தபட்ச ஆதரவு விலை குவிண்டால் ஒன்றுக்கு ரூ. 10860 ஆகவும் பந்து கொப்பரைக்கு குவிண்டாலுக்கு ரூ. 11750 எனவும் நிர்ணயிக்கப்பட்டுள்ளது. இது கடந்த ஆண்டு பருவத்தைக் காட்டிலும் அரவைக் கொப்பரைக்கு ரூ. 270-ம் பந்து கொப்பரைக்கு குவிண்டாலுக்கு ரூ. 750ம் அதிகம் ஆகும். இது அகில இந்திய அளவில் சராசரி உற்பத்திச் செலவைக் காட்டிலும் அரவைக் கொப்பரைக்கு 51.82 சதவீதமும், பந்து கொப்பரைக்கு 64.26 சதவீதமும் என்ற வரம்பை உறுதி செய்யும். 2023-ம் ஆண்டு பருவத்திற்கு அறிவிக்கப்பட்டுள்ள கொப்பரை குறைந்தபட்ச கொள்முதல் விலை ஆனது, 2018-19 பட்ஜெட்டில் அரசு அறிவித்தபடி, அகில இந்திய அளவில் சராசரி உற்பத்திச் செலவை விட குறைந்தபட்சம் 1.5 மடங்கு அதிகமான அளவில் குறைந்தபட்ச ஆதரவு விலையை நிர்ணயிக்கும் கொள்கைக்கு இணங்க அமைந்துள்ளது.
தென்னை விவசாயிகளுக்கு சிறந்த வருமானத்தை உறுதி செய்வதற்கும் அவர்களின் நலனை மேம்படுத்துவதற்கும் இது முக்கியமான மற்றும் சிறந்த நடவடிக்கைகளில் ஒன்றாகும்.
இந்திய தேசிய வேளாண் கூட்டுறவு சந்தைப்படுத்தல் கூட்டமைப்பு நிறுவனம்  மற்றும் தேசிய கூட்டுறவு நுகர்வோர் கூட்டமைப்பு  ஆகியவை கொப்பரை மற்றும் உமி நீக்கப்பட்ட தேங்காயை விலை ஆதரவு திட்டத்தின்  கீழ் கொள்முதல் செய்வதற்கான மத்திய முகமைகளாக  தொடர்ந்து செயல்படும்.
சட்டம் மற்றும் நீதித்துறை அமைச்சகம்
நீதிமன்ற நடவடிக்கைகளை நேரலையாக ஒளிபரப்புவது தொடர்பான வரைவு மாதிரி விதிகள்: பங்குதாரர்களின் கருத்துக்கள் வரவேற்பு
நீதிமன்ற நடவடிக்கைகளை நேரலையாக ஒளிபரப்புவது மற்றும் பதிவு செய்வது தொடர்பான வரைவு மாதிரி விதிகளை உச்சநீதிமன்றத்தின் மின்னணு குழு வெளியிட்டு, அதுதொடர்பாக அனைத்து பங்குதாரர்களின் பின்னூட்டம் மற்றும் கருத்துக்களைக் கோரியுள்ளது. https://ecommitteesci.gov.in/document/draft-model-rules-for-live-streaming-and-recording-of-court-proceedings/ என்ற இணையதளத்தில் இந்த வரைவு மாதிரி விதிகள் வெளியிடப்பட்டுள்ளன.
தேசிய கொள்கை மற்றும் செயல் திட்டத்தின் கீழ் இந்திய நீதித் துறையில் தகவல் மற்றும் தொலைத்தொடர்பை அமல்படுத்துவதற்காக உச்சநீதிமன்றத்தின் மின்னணு குழு, இந்திய அரசின் நீதித் துறையுடன் இணைந்து நடவடிக்கைகளை மேற்கொண்டு வருகிறது.
வரைவு மாதிரி விதிகள் மீதான பின்னூட்டங்கள் மற்றும் கருத்துக்களை 30.6.2021 அன்றோ அல்லது அதற்கு முன்னரோ ecommittee@aij.gov.in என்ற மின்னஞ்சல் முகவரிக்கு அனுப்ப வேண்டும்.
நீதிமன்ற நடவடிக்கைகளை நேரலையாக ஒளிபரப்புவது மற்றும் பதிவு செய்வது தொடர்பான வரைவு மாதிரி விதிகள் பற்றி தங்களது கருத்துக்களைத் தெரிவிக்குமாறு அனைத்து உயர் நீதிமன்றங்களின் தலைமை நீதிபதிகளை, உச்சநீதிமன்ற நீதிபதி டாக்டர் தனஞ்சயா ஒய் சந்திரசூட் கடிதம் வாயிலாகக் கேட்டுக்கொண்டுள்ளார். அனைவருக்கும் அடிப்படை உரிமைகளை வழங்கும் இந்திய அரசியலமைப்புச் சட்டத்தின் பிரிவு 21 இல் நீதிமன்ற நிகழ்வுகளின் நேரலை ஒளிபரப்பும் அடங்கும் என்று அவர் அந்தக் கடிதத்தில் குறிப்பிட்டுள்ளார்.
வெளிப்படைத்தன்மை, உள்ளடக்கம், நீதிக்கான அணுகல் ஆகியவற்றைக் கருத்தில் கொண்டு நீதிமன்ற நிகழ்வுகளை நேரடியாக ஒளிபரப்பும் திட்டத்திற்கு மின்னணு குழு முன்னுரிமை அளித்துள்ளது. புவி சார்ந்த, தளவாடங்கள் அல்லது உள்கட்டமைப்பு பிரச்சினைகளால் குடிமக்கள், பத்திரிகையாளர்கள், கல்வியாளர்கள் மற்றும் சட்ட மாணவர்களால் நீதிமன்ற நிகழ்வுகளை அணுக முடியாத சூழலில், இந்த நடவடிக்கை அவர்களுக்கு உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725051
-----
(Visitor Counter : 197
நிதி அமைச்சகம்
நாட்டில் ரூபாய் நோட்டுப் புழக்கம் குறித்து அரசு ஆய்வு
நாட்டின் சில பகுதிகளில் உள்ள சில ஏ.டி.எம்.களில் பணம் இருப்பதில்லை என்றும், சில இயங்குவதில்லை என்றும் அதனால் ரூபாய் நோட்டுகளுக்கு தட்டுப்பாடு ஏற்பட்டுள்ளது என்றும் செய்திகள் வெளியாகியுள்ளன.
கடந்த 3 மாதங்களில் இயல்புக்கு மாறாக நாட்டில் ரூபாய் நோட்டுகளின் தேவை திடீரென அதிகரித்துள்ளது. நடப்பு மாதத்தில், முதல் 13 நாட்களில் பண வழங்கல் ரூ.45,000 கோடி அளவுக்கு அதிகரித்துள்ளது. இந்தத் திடீர் தேவை ஆந்திரா, தெலங்கானா, கர்நாடகா, மத்தியப் பிரதேசம், பீகார் போன்ற சில பகுதிகளில் காணப்படுகிறது.
வழக்கத்திற்கு மாறான இந்தத் தேவையைச் சமாளிக்க மத்திய அரசு, இந்திய ரிசர்வ் வங்கியுடன் சேர்ந்து அனைத்து நடவடிக்கைகளையும் எடுத்துள்ளது. இதுவரை ஏற்பட்ட அசாதாரணத் தேவைகளை முழுமையாகச் சமாளிக்கும்வகையிலான, போதுமான கரன்ஸி நோட்டுக்கள் கையிருப்பில் உள்ளது. எந்த நிலையையும் சமாளிக்கும் வகையில், ரூ.500, ரூ.200, ரூ.100 உட்பட அனைத்து மதிப்பிலான ரூபாய் நோட்டுகளும் போதுமான அளவில் தொடர்ந்து கையிருப்பில் வைக்கப்பட்டுள்ளது.
இதுவரை உள்ள தேவைகளை சமாளித்ததுபோல, போதுமான அளவுக்கு ரூபாய் நோட்டுகளை விநியோகம் செய்யும் வகையில், கையிருப்பு உள்ளது என்று அனைத்து மக்களுக்கும் மத்திய அரசு உறுதியளிக்கிறது. மேலும் அதிகத் தேவை ஏற்பட்டு, நாட்கணக்கில், மாதக்கணக்கில் அந்தத் தேவை தொடருமானால், அதையும் சமாளிக்கும்வகையில் போதுமான ரூபாய் நோட்டுகள் விநியோகிக்கப்படும் என்றும் மத்திய அரசு உறுதி அளிக்கிறது.
அனைத்து ஏ.டி.எம்.களிலும் பண விநியோகத்தை உறுதிசெய்யவும், இயங்காத ஏ.டி.எம்.களை வெகுவிரைவில் இயல்பாக இயங்கச் செய்யவும் அனைத்து நடவடிக்கைகளையும் அரசு எடுத்து வருகிறது.
------
(Visitor Counter : 153
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் தடுப்பூசி நடவடிக்கையை மக்கள் பிரதிநிதிகள் தீவிரப்படுத்த வேண்டும்: டாக்டர் ஜித்தேந்திர சிங் வேண்டுகோள்
ஜம்மு காஷ்மீரில் தடுப்பூசி நடவடிக்கையை, தேர்ந்தெடுக்கப்பட்ட மக்கள் பிரதிநிதிகள் நட்பு முறையில் தீவிரப்படுத்த வேண்டும் என வடகிழக்கு பகுதி மேம்பாட்டு இணையமைச்சர் டாக்டர் ஜித்தேந்திர சிங் வேண்டுகோள் விடுத்துள்ளார்.
ஜம்மு காஷ்மீரில் கொவிட் தடுப்பூசி போடும் பணியை தீவிரப்படுத்துவது குறித்து மேயர்கள், துணை மேயர்கள் மற்றும் நகராட்சி அதிகாரிகளுடன் மத்திய அமைச்சர் டாக்டர் ஜித்தேந்திர சிங் கலந்துரையாடினார். அப்போது ஜம்மு மற்றும காஷ்மீர் நகராட்சிகள், தடுப்பூசி திட்டத்தில் மக்களை அதிகம் பங்குபெறவைத்து, இத்திட்டத்தை முன்னோக்கி எடுத்துச் செல்ல வேண்டும் என அவர் கூறினார்.
கொவிட்-19 தடுப்பூசி விநியோகத்தை அதிகரிக்க தொடர்ந்து முயற்சிகள் மேற்கொள்ளப்படுவதாக, மாவட்ட ஆட்சியர்களிடம் நேற்று கலந்துரையாடியபோது, பிரதமர் தெரிவித்தாக டாக்ட் ஜித்தேந்திர சிங் கூறினார்.
தடுப்பூசி திட்டத்தை மக்கள் இயக்கமாக கொண்டு செல்ல தேர்ந்தெடுக்கப்பட்ட மக்கள் பிரதிநிதிகள் முன்வர வேண்டும் எனவும் இதற்காக நகராட்சிகளுடன் இணைந்து சிறப்பு முகாம்களை நடத்த வேண்டும் எனவும் டாக்டர் ஜித்தேந்திர சிங் அழைப்பு விடுத்தார். மக்கள் இடையே நம்பிக்கையை ஏற்படுத்தும் நடவடிக்கையில், மக்கள் பிரதிநிதிகள் ஈடுபட வேண்டும் என அவர் கேட்டுக் கொண்டார்.
அத்தியாவசிய மருந்துகள் மற்றும் ஆக்ஸிஜன் ஆகியவற்றை தேவையின்றி பதுக்கக்கூடாது என சமுதாய தலைவர்கள் மக்களிடையே விழிப்புணர்வை ஏற்படுத்த வேண்டும் எனவும் டாக்டர் ஜித்தேந்திர சிங் கேட்டுக் கொண்டார்.
கொவிட்-19ஐ முறியடிக்க தொலை தூர பகுதிகளில் கொவிட் நெறிமுறைகளை பின்பற்ற வேண்டும், தடுப்பூசி போட வேண்டும் என விழிப்புணர்வு பிரசாரத்தை மேற்கொள்ள வேண்டும் எனவும் அவர் மக்கள் பிரதிநிதிகளை கேட்டுக் கொண்டார்.
ஜம்மு மற்றும் ஸ்ரீநகர் பகுதிக்கு கொவிட் நிவாரணபா பொருட்களையும் டாக்டர் ஜித்தேந்திர சிங் நேற்று அனுப்பி வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719936
-------
(Visitor Counter : 139
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உருவாக்குதல் திட்டம்
தொழில்துறை இல்லாத பகுதிகளில் புதிய ஆலைகளை அமைப்பதற்கு தொழில்முனைவோருக்கு உதவும் வகையில், கதர் மற்றும் கிராமத் தொழில்துறை ஆணையம் மூலம் பிரதமரின் வேலைவாய்ப்பு உருவாக்குதல் திட்டத்தை மத்திய குறு, சிறு மற்றும் நடுத்தர தொழில்துறை அமைச்சகம் அமல்படுத்தி வருகிறது.
இத்திட்டத்தின் கீழ் பொதுப்பிரிவைச் சேர்ந்த பயனாளிகள் கிராமப் பகுதிகளில் 25 சதவீத லாபத்தொகை மானியமும், நகர்ப்புற பகுதிகளில் 15 சதவீத மானியமும் பெறுவார்கள். ஷெட்யூல்டு வகுப்பினர், பழங்குடியினர், இதர பிற்படுத்தப்பட்ட வகுப்பினர், சிறுபான்மையினர், மகளிர், முன்னாள் ராணுவ வீர்ர்கள், மாற்றுத்திறனாளிகள், திருநங்கைகள், வடகிழக்கு, மலைப்பிரதேச மற்றும் எல்லைப் பகுதிகளைச் சேர்ந்த பயனாளிகள் மற்றும் முன்னோடி மாவட்டங்களைச் சேர்ந்த பயனாளிகள், லாபத்தொகையில் கிராமப்புறங்களில் 35 சதவீதத்தையும், நகர்ப்புறங்களில் 25 சதவீதத்தையும் லாபத்தொகையை மானியமாக பெறுவார்கள்.
இத்திட்டதின் கீழ் 2020-21-ம் ஆண்டில் தமிழ்நாட்டில் 5,188 ஆலைகளுக்கு உதவி அளிக்கப்பட்டது. 13,881.57 லட்சம் ரூபாய் லாபத்தொகையாக வழங்கப்பட்டது. 41,504 பேருக்கு வேலைவாய்ப்பு அளிக்கப்பட்டது.
2021-22-ம் ஆண்டில் தமிழ்நாட்டில் 5,972 ஆலைகளுக்கு உதவி அளிக்கப்பட்டது. 16,445.76 லட்சம் ரூபாய் லாபத்தொகையாக வழங்கப்பட்டது. 47,776 பேருக்கு வேலைவாய்ப்பு அளிக்கப்பட்டது.
2022-23-ம் ஆண்டில் பிப்ரவரி மாதம் வரை தமிழ்நாட்டில் 5,297 ஆலைகளுக்கு உதவி அளிக்கப்பட்டது. 15,847.98 லட்சம் ரூபாய் லாபத்தொகையாக வழங்கப்பட்டது. 42,376 பேருக்கு வேலைவாய்ப்பு அளிக்கப்பட்டது.
இத்தகவலை மத்திய குறு, சிறு மற்றும் நடுத்தர தொழில்துறை இணையமைச்சர் திரு பானு பிரதாப் சிங் வர்மா மக்களவையில் எழுத்துப்பூர்வமாக தெரிவித்தார்.
நிதி அமைச்சகம்
மத்திய அரசு பங்கு பத்திர விற்பனை குறித்து திருத்தப்பட்ட செய்தி குறிப்பு
ரூபாய் 3000 கோடி அளவிலான 5.09 சதவீதம் மத்திய அரசாங்க பங்கு 2022, 13 ஆயிரம் கோடி ரூபாய் மதிப்பிலான 5.77 சதவீதம் பங்கு பத்திரம் 2030, ரூபாய் 3000 கோடி மதிப்பிலான அரசாங்க மாறும் சதவீத பத்திரங்கள் 2033, 9,000 கோடி ரூபாய் மதிப்பிலான 6.80 அரசு பத்திரம் 2060 ஆகியவை அக்டோபர் 9ஆம் தேதி மும்பை ரிசர்வ் வங்கி அலுவலகத்தில் ஏலம் விடப்படும். அதற்கான விண்ணப்பங்கள் அன்று மதியம் 12 இல் இருந்து ஒரு மணிக்குள் மின்னஞ்சல் வாயிலாக சமர்ப்பிக்கப்பட வேண்டும். அன்றே விண்ணப்பங்கள் தேர்ந்தெடுக்கப்பட்டு முடிவுகள் அறிவிக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662136
------
(Visitor Counter : 64
சிறப்பு சேவைகள் மற்றும் கட்டுரைகள்
தபால் நிலையங்களில் மூவர்ணக் கொடி விற்பனை
சுதந்திரத் திருநாள் அமுதப் பெருவிழாவின் ஒரு பகுதியாக, மூவர்ணக் கொடிகளை வீட்டிற்கு கொண்டு வர மக்களை ஊக்குவிக்க இந்திய அரசு "இல்லந்தோறும் மூவர்ணம்" பிரச்சாரத்தை தொடங்கியுள்ளது. நாடு முழுவதும் கொடிகளை விற்பனை செய்வதற்கு அதன் பரந்த அமைப்பைப் பயன்படுத்தும் பணி அஞ்சல் துறைக்கு வழங்கப்பட்டுள்ளது.
சென்னை நகர மண்டலத்தில் உள்ள தபால் நிலையங்களில் 01.08.2022 முதல் கொடி விற்பனை தொடங்கியுள்ளது. அஞ்சல் அலுவலகங்கள் மூலம் விற்கப்படும் ஒரு கொடியின் விலை ரூ.25/-. கொடியின் பரிமாணம் 30" x 20" ஆகும். இந்த மண்டலத்தில் உள்ள அனைத்து 2191 தபால் நிலையங்களிலும் இக்கொடி விற்பனைக்கு உள்ளது. இம்மண்டலத்தில் 20 தலைமை தபால் நிலையங்கள்,545 துணை தபால் நிலையங்கள் மற்றும் 1626 கிளை தபால் நிலையங்கள் உள்ளன.
கொடிகளை சில்லரையாகவும் அல்லது மொத்தமாகவும் வாங்க, பொதுமக்கள் அருகில் உள்ள தபால் நிலையத்தை தொடர்பு கொள்ளுமாறு கேட்டுக் கொள்ளப்படுகிறார்கள் மற்றும் www.epostoffice.gov.in என்ற வலைதளத்தில் மூலம் அவர்கள் கொடிகளை ஆன்லைனிலும் வாங்கிக் கொள்ளலாம் என சென்னை நகர மண்டல அஞ்சல் துறை தலைவர் க. நடராஜன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.